# Eslovàquia (partit polític)

Eslovàquia (en eslovac Slovensko), anteriorment Gent Comuna i Personalitats Independents (Obyčajní ľudia a nezávislé osobnosti, OĽaNO, abans de 2023) és un partit polític conservador d'Eslovàquia fundat al 2011 per l'empresari Igor Matovič.

## Història

El precedent del partit va ser l'elecció al 2010 d'Igor Matovič i altres tres diputats de l'associació Representants de la Gent Comuna com a independents dins de les llistes del partit liberal-conservador Llibertat i Solidaritat (SaS), en el qual es van mantenir inicialment, descartant passar a ser un partit independent. Tot i així, a l'octubre de 2011 van registrar el partit, anunciant que es presentarien en les properes eleccions legislatives amb el Partit Cívic Conservador i els Demòcrates Conservadors. Per a evitar un major llindar per a aconseguir representació, en comptes de formar una coalició van integrar els candidats d'aquests partits a les seves llistes, modificant a conveniència el nom del partit, estratègia que repetirien en properes eleccions.
Així, a les eleccions anticipades de 2012 finalment van aconseguir la tercera posició amb 16 diputats. Després de les eleccions, el dirigent democratacristià Daniel Lipsic va abandonar el partit per unir-se a OĽaNO. A les Eleccions legislatives eslovaques de 2016 encara augmentarien fins als 19 diputats, mantenint-se a l'oposici.
A les eleccions legislatives eslovaques de 2020, amb una contundent victòria amb 53 diputats, derrotant a Direcció (Smer-SD), partit que havia liderat les eleccions des de 2006. La formació del govern, però, no seria fàcil, amb una coalició inicial de quatre formacions: OL'aNO, Som Família, Llibertat i Solidaritat i Per a la Gent. El gabinet liderat pel mateix Matovič dimitiria l'any següent per la crisi política desencadenada per un acord secret per comprar la vacuna russa Sputnik V contra el coronavirus. L'1 d'abril de 2021 es formaria el nou gabinet d'Eduard Heger, que havia estat Ministre de Finances a l'anterior govern, amb els mateixos components fins a una nova crisi a l'estiu de 2022, en la qual Llibertat i Solidaritat marxaria del govern, provocant deixar-lo en minoria. A finals de 2022 el govern perdria una moció de confiança, sent substituït per Ľudovít Ódor el 15 de maig de 2023 en un govern en funcions fins a les noves eleccions de setembre, en les que el partit patí una enorme davallada, perdent quaranta diputats i quedant en quarta posició. Els mals resultats es mantindrien el 2024 amb la pèrdua de l'eurodiputat que mantenien des de 2014.

## Resultats electorals
### Consell Nacional

| Any | Líder | Vots | % | Pos. | Escons | +/– | Govern |
| 2012 | Igor Matovič | 218,537 | 8,6 / 100 | 3r | 16 / 150 | | Oposició |
| 2016 | Igor Matovič | 287,611 | 11 / 100 | 3r | 19 / 150 | 3 | Oposició |
| 2020 | Igor Matovič | 721,166 | 25 / 100 | 1r | 53 / 150 | 34 | Coalició (2020-21) |
| 2020 | Igor Matovič | 721,166 | 25 / 100 | 1r | 53 / 150 | 34 | Coalició (2021-23) |
| 2020 | Igor Matovič | 721,166 | 25 / 100 | 1r | 53 / 150 | 34 | Oposició (2023) |
| 2023 | Igor Matovič | Coalició OĽaNO i Amics | Coalició OĽaNO i Amics | Coalició OĽaNO i Amics | 13 / 150 | 40 | Oposició |

### Parlament Europeu

| Any | Líder | Vots | % | Pos. | Escons | +/– | Grup |
| 2014 | Jozef Viskupič | 41,829 | 7,5 / 100 | 4t | 1 / 13 | | ECR |
| 2019 | Michal Šipoš | 51,834 | 5,3 / 100 | 6è | 1 / 14 | = | EPP |
| 2024 | Peter Pollák | 29,385 | 2 / 100 | 9è | 0 / 14 | 1 | EPP |

### Presidencials

| Any | Candidat | 1a volta | 1a volta | 1a volta | 2a volta | 2a volta | 2a volta |
| Any | Candidat | Vots | % | Pos. | Vots | % | Pos. |
| 2014 | Helena Mezenská | 45,180 | 2,4 / 100 | 7è | Suport a Andrej Kiska | Suport a Andrej Kiska | Suport a Andrej Kiska |
| 2014 | Suport a Andrej Kiska | Suport a Andrej Kiska | Suport a Andrej Kiska | Suport a Andrej Kiska | 1,307,065 | 59,4 / 100 | Victòria |
| 2019 | Suport a Zuzana Čaputová | 870,415 | 40,6 / 100 | 1st | 1,056,582 | 58,4 / 100 | Victòria |
| 2024 | Igor Matovič | 49,201 | 2,2 / 100 | 5è | Suport a Ivan Korčok | Suport a Ivan Korčok | Suport a Ivan Korčok |
| 2024 | Suport a Patrik Dubovský | 16,107 | 0,7 / 100 | 7è | Suport a Ivan Korčok | Suport a Ivan Korčok | Suport a Ivan Korčok |
| 2024 | Suport a Ivan Korčok | Suport a Ivan Korčok | Suport a Ivan Korčok | Suport a Ivan Korčok | 1,243,709 | 46,9 / 100 | Derrota |

## Referències

* ↑ a.s, Petit Press. «SaS chairman speaks about its new MPs from the Ordinary People civic association» (en anglès). [Consulta: 8 agost 2024].
* ↑ a.s, Petit Press. «SaS: Ordinary People faction will give up their parliamentary seats if they leave SaS caucus» (en anglès). [Consulta: 8 agost 2024].
* ↑ Kft. «Ordinary People files request to be registered as political party in Slovakia» (en anglès). The Visegrad Group: the Czech Republic, Hungary, Poland and Slovakia, 28-10-2011. [Consulta: 8 agost 2024].
* ↑ «Slovakia turns left». The Economist. ISSN: 0013-0613.
* ↑ Tim Haughton , Darina Malova, Kevin Deegan-Krause. «Slovakia’s newly elected parliament is dramatically different and pretty much the same. Here’s how.» (en anglès). The Washington Post, 09-03-2016. [Consulta: 1r febrer 2025].
* ↑ «Slovak election winner secures four-party coalition with cabinet deal» (en anglès). Reuters, 13-03-2020.
* ↑ «Slovak premier, government resign over Russian vaccine deal» (en anglès americà), 30-03-2021. [Consulta: 8 agost 2024].
* ↑ «Slovak coalition government collapses after losing no-confidence vote in parliament» (en anglès americà), 15-12-2022. [Consulta: 8 agost 2024].
* ↑ «Coalition jockeying revs up in Slovakia after Fico’s victory» (en anglès britànic), 01-10-2023. [Consulta: 8 agost 2024].
* ↑ «Hlasy pre politické subjekty - Voľby do Európskeho parlamentu 2024». [Consulta: 8 agost 2024].